Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: helytálló. A 11/1994. (VI. 8.) MKM rendelet 3. számú mellékletében rögzíti a fegyelmi eljárás részletes szabályait. Ennek
Paragraph Index: 507

(1) bek.], valamint a legmagasabb szintű testi és lelki egészséghez való jog [Alk. 70/D. § (1) bek.] vonatkozásában. Az intézeti elhelyezett és intézeti nevelt között a jogszabályban rögzített elhatárolás teljesen egyértelmű volt az intézkedés idején hatályban lévő jogi szabályozás szerint: „ha a gyermek nevelése — magatartása miatt — a családban 2000/88/II. szám nem biztosítható, a gyámhatóság a kiskorút intézeti nevelésbe veszi.” Jogszabálysértő az, hogy intézeti elhelyezett státusban volt a gyermek, mert gyakorlatilag törvényes képviselő nélkül élt évekig. Az, hogy az örökbefogadás felbontása iránti eljárás időszakában és azt megelőzően a gyermek érdekeit már senki sem védte, a gyermek jogorvoslathoz való jogának [Alkotmány 57. § (5) bekezdés] és a panaszhoz való jogának (Alk. 64. §) a vonatkozásában visszásságot idézett elő. Az intézeti nevelt gyermek részére megállapított családi pótlék a kiskorú vagyonát képezi, gyámhatósági betétkönyvben kerül elhelyezésre. Mivel azonban a gyermek 6 éven át tévesen nem intézeti neveltként, hanem intézeti elhelyezettként élt állami gondoskodásban, erre az időszakra nem kaphatta meg a családi pótlékot a kamataival, ami súlyos visszásságot okozott a tulajdonhoz való alkotmányos joga vonatkozásában. Az örökbefogadás felbontása csak abban az esetben gyámhatósági hatáskör, ha a felek — függetlenül az örökbefogadott életkorától — a felbontást közösen kérik, és a felbontást a gyámhatóság csak akkor engedélyezheti, ha az a kiskorú érdekében áll. A gyámhatósági eljárásról szóló kormányrendelet előírja azokat az adatokat, melyeket az örökbefogadás felbontása iránti kérelemnek és a határozatnak tartalmaznia kell. A vizsgált ügyben a kérelemről nem is készült jegyzőkönyv, az örökbefogadás felbontását az örökbefogadók levélben írt kérelme alapján engedélyezte a gyámhatóság. Azzal, hogy fent leírt módon a gyámhatóság felbontotta az örökbefogadást, a jogbiztonsággal [Alk. 2. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes